માંગરોળમાં છેલ્લા બે દિવસથી વરસાદના હળવા ભારે ઝાપટાઓ શરૂ થયા છે. ત્યારે પ્રથમ વરસાદની ઝલક રૂપે પડી રહેલા સામાન્ય ઝાપટાઓએ માંગરોળ પાલીકા તંત્રની સફાઈ કામગીરીની પોલ ખોલી નાખી છે. પાલિકા તંત્રની સફાઈ બાબતે નિરસ કામગીરીથી ઠેર-ઠેર કચરાના ગંજ ખડકાઈ ગયા છે. ત્યારે તેની માથે સામાન્ય વરસાદ પડતાં આ કચરાના ઢગલાઓ અને બિસ્માર બનેલા રસ્તાના ખાડામાં કાદવ-કીચડનું સામ્રાજય છવાઇ ગયું છે. શહેરના રસ્તાઓ પર હાલ કાદવ-કીચડમાંથી રાહદારીઓને પસાર થવામાં ભારે હાલાકી ભોગવ પડી રહી છે. ત્યારે સફાઈ પ્રત્યે પાલિકા તંત્રની ઉદાસીનતા સામે લોકોમાં રોષ જોવા મળી રહ્યો છે.